Jeg har en lidt ældre herre på 19 år. Som udgangspunkt tager jeg ikke de store hensyn mht. foder. Han lever stort set af stråfoder. Wrap og hø af rigtig god kvalitet, så det vil jeg nok også forsøge hvis jeg var dig. Giv ham en vitaminblanding ved siden af og så ellers alt det stråfoder han kan spise/tåle. Max får også lidt Speedy Beet som er rigtig godt til at holde maven i gang. Derudover får han glucosamin og MSM som er godt for ledene. Ældre heste må heller ikke få alt for meget protein, så han får lucerne light med mindre protein i sammen med vitaminerne. Held og lykke med ham - han er heldig at have en som dig der vil give ham en god pension
Jeg har en vallak på 25 år der stadig er i ridning. Han får Sixteen plus, et fuldfoder fra Brogaarden (dodson & Herrel) Der er alt hvad den skal bruge, ved siden af et godt grovfoder, hø og wrap. Men ja ældre heste får nemmere orm, ligesom unge heste. Deres immunforsvar svækkes nemmere og der kan være problemer med deres ben og led. Derfor får min udover fuldfoderet. Cortaflex, til hans led. Hyben, enten pulver eller hele som er godt til immunforsvaret. Hvidløg, som også er godt til immunforsvaret. Roepiller og grønpiller for mere fibre og fedt. Olie for mere fedt. Min pony har ikke så meget af hans tænder tilbage, de er nedslidte. Derfor opbløder jeg det meste af hans foder, så han nemmere kan tygge og fordøje det. De gamle heste har behøv for ekstra protein, men det skal være det rette protein. De har nemlig ikke lige så nemt ved at omsætte det som yngre heste 
fra hvilken kilde får du det rette protein. har også en ældre herre på 19 år
En hoppe på 23 år. Hun får roepiller, grøntpiller, hø, Sixteen Plus og Havens urtemineral/vitaminblanding. I foråret og i efteråret får hun en 14 dages kur med B-vitamin (den fra blue hors) til, at hjælpe med fældning og pelssætning. I disse perioder er det i øvrigt godt, at være lidt ekstra obs på foder, hvis han skulle være den type, som også taber sig i forbindelse med, at kroppen arbejder med pels. Hun går på døgnfold om sommeren, dog med mundkurv, da hun har været forfangen. Hun går i løsdrift, og bliver redet let af min datter. Hun får tjekket tænder en gang i året, som sædvanligt, og orm også som normalt.
har indkøbt 16+ har linamix og så skal han have urter til bevæge aparatet..
Hvor er det dejligt at høre du vil passe en ældre herre  Jeg har selv en dejlig dreng på 23 år og ham er jeg begyndt at give dækken på nu for at han ikke bruger sin energi på at holde sig varm han er så også svær at holde i huld. (Han har ellers aldrig haft behov for at gå med dækken ) Bare lige et input som måske er værd at tage med 
Har selv én på 21, som jeg har haft i 16 år. Forskelle på ham som unghest og nu er: 1) Som ung havde han aldrig lang vinterpels, det har han nu og han sætter den tidligt. Den er vamset og skinnende, så han er lækker   Derfor er jeg meget påpasselig med dækken, han står med regndækken om natten om sommeren hvis det regner. 2) Som ung kunne han sagtens gå lidt over et år inden han fik ordnet tænder, det kan han ikke længere. Nu slider han dem ikke så godt mere, og har en spids, det hele tiden vokser skævt, så nu får han dem ordnet to gange årligt. 3) Han er blevet lidt stiv i leddene - har sprunget M og gået mange konkurrencer, så der er ikke noget at sige til det. Derfor giver jeg ham glucosamin (cortaflex) forebyggende, og det virker. 4) Jeg passer meget på, at han ikke bliver for tynd, for han har meget svært ved at bygge huld og musker op igen, hvis han først er blevet tynd eller har mistet muskler (gjorde han senest pga. halt). Derfor fodrer jeg ham en lille smule hele sommeren igennem, også for at undgå at maven vænnes helt fra foderet. I maj/juni, hvor der er masser af saftigt græs får han bare en lille klat mash med ½ dl olie og vitaminer. Generelt bruger jeg olie hele året, for det giver en flot pels og glider nemt ned  5) Passer ligeledes på, at han altid får nok vitaminer og mineraler, idet min dyrlæge mener, han har lidt svært ved at optage dem. Derfor får han noget, der hedder NDS Equine. I det hele taget er det ret dyrt at have en gammel hest, i hvert fald for mig, men han har båret mig i gennem så mange store oplevelser, at jeg føler at jeg skylder ham alt  -rikke
Tinjr   , dejlig læsning   .
Jeg har en på 21. Han er meget følsom overfor orm - så tjekkes 2x årligt ligesom tænder for at sikre han kan male foderet så godt som muligt. Fodermæssigt får han ikke specialfoder. Han får hø ad lib - han kan tåle det... Og havre og tilskud samt olie for at holde fodermængden nede. Han har desuden fået grønpiller - og det viste sig at han meget nemmere/bedre kan optage næringen herfra og de vintre han har fået det har han set bedre ud end årene før... Vi har lært efterhånden med ham og ved at han skal have 1 FE mere end foderprogrammerne siger for at se ordenligt ud... Rolig, regelmæssig motion er normalt godt til at holde bentøjet i orden - ekstra lang opvarmning og ikke mindst afskridtning bør prioriteres... Min har lidt permanent galle i bagbenene men hæver ellers ikke op af at stå i boks om natten - men back on track f.eks. kan være en udemærket ting til at holde varme og omløb i benene om natten... God fornøjelse med den gamle dreng!! - synes de giver utrolig meget igen når de når den alder - og så skal de bare nydes hver dag =)
Back on track har vi på lager- og dækken er der også fra Horsware i forskellige str. Glæder mig sådan til han ankommer
ja det kan være det at han er snæver bagtil der gør det, og mon ikke han nok også har lidt sur stråle? - det plejer ofte at "følges ad". Jeg ville helt sikkert prøve at behandle for sur stråle til den er helt flot og tør og bred.
Har din hest tydelig "puls" i benet kunne det f.eks. godt være en hovbyld. Min hest lider meget af hov-bylder. Sidst hun havde i den ene baghov satte hun også tåen i jorden først. Der gik lang tid før hun begyndte at sætte hoven rigtigt i jorden igen. Lidt ligesom om hun havde vænnet sig til at gå sådan. God bedring med din hest.
forstå mig ret, der har været så meget galt med den, at det vi være rart hvis vi allerede arbejder på problemet i stedet for at skulle igennem noget nyt. han har ikke sur stråle så vidt jeg kan se og lugte, faktisk er hans hove meget tørre. han har ingen puls i benene. jeg frygtede selv lidt at det ku være noget sovsenebens-snask, men ville det ikke gi andre symptomer også? hvordan ser forbenet bragtbrusk ud og hvad betyder det for brugen a hesten? jeg synes ikke hans hove ser unormale ud... hehe ti spørgsmål til proffessoren  tak fordi i gider 
Forbenet dragtbrusk er normalt noget de får i forhovene, har aldrig hørt om det bagpå. Det kan kun konstateres ved røntgen af hovene, det samme vel egentlig med hovsenebenssyndrom, -betændelse osv. Spørgsmålet er om hesten har fået problemer der pga sine andre problemer. :Pia
Er der nogen som har prøvet at samtlige grimer (indtil nu) har siddet håbløst og at kæberemmen glider frem sådan, at lidt af kinden kommer i klemme og derved hæver op.... min anglo har et meget fint hoved og selv om jeg har prøvet med grimer som kan spændes ind i både næse og kind stykke hjælper det ikke.. Nogen som har erfaring og et godt råd??? camilla
at det er grimen der er skyld i den hæver op. Det skulle ikke undre mig, om din hest har den hævelse på kinden, som mange andre heste ejere oplever på deres heste. Hvis det er den hævelse, der ofte kommer når den har været på fold/græs og som sidder fra under øret og ned rundt langs med kæben, ja så er det ikke fra grimen. Hævelsen forsvinder som regel af sig selv, efter et par timer på stald.
prøv evt at sætte spændet sådan her   Det gør normalt at grimen kommer længere op Lige på den viste her er grimen alt for stor, så den effekt jeg snakker om kan ikke ses på dette billede.
Silas har fået en del knopper/eksem på krydset og lidt ned på bagbenene. Det klør ikke på ham, han har ikke en tæt pels, og han virker ganske upåvirket af det. Jeg har de sidste par dage striglet ham grundigt med en gummignubber, og sørger for, at holde ham tør. Er der andet jeg kan gøre, evt sprøjte ham med Aloe First, eller noget andet? Er der nogen, som ved hvad det kan være, eller har erfaring med noget lignende? Jeg vil selvfølgelig få dyrlægen til, at tage et kig på det, når hun kommer og ordner tænder i den kommende uge, men indtil da, er der måske nogle herinde, som kan være hjælpsomme?
At der slet ikke er nogle, som har erfaringer med dette, eller noget lign.